Všeobecne záväzné nariadenie Obce ......................
č. ....../2026
o podmienkach držania a chovu včiel
na území Obce ....................

Obecné zastupiteľstvo Obce ............. v zmysle ust. § 4 ods. 3 písm. n) a ust. § 6 zákona č. 369/1990 Zb. o obecnom zriadení, ust. § 53 ods. 2 zákona č. 39/2007 Z. z. o veterinárnej starostlivosti a Vyhlášky Ministerstva pôdohospodárstva a rozvoja vidieka Slovenskej republiky č. 285/2017 Z. z. o identifikácii a registrácii včelstiev vydáva toto všeobecne záväzné nariadenie (ďalej len „VZN“):

§ 1
Úvodné ustanovenia

1. Účelom tohto VZN je 
a) usmerňovať a regulovať držanie a chov včiel na území Obce .............................
b) zabezpečovať verejný poriadok v obci a dodržiavanie ust. § 127 zákona č. 40/1964 Zb. Občiansky zákonník v súvislosti s držaním a chovom včiel,
c) zabezpečiť dodržiavanie práv občanov obce pri užívaní ich nehnuteľností a využívaní verejných priestranstiev,
d) zamedziť „prevčeleniu“ intravilánu.

2. VZN sa vydáva v záujme ochrany života a zdravia obyvateľov a zabezpečenia verejného poriadku.

§ 2
Základné ustanovenia

1. Toto VZN sa vťahuje na celé katastrálne územie Obce .................... (ďalej len „územie obce“ alebo „územie“).

2. Na území obce možno držať a chovať včely za dodržania:
a) platných zdravotných, veterinárnych, stavebných predpisov,
b) ustanovení zákona č. 39/2007 Z. z. o veterinárnej starostlivosti,
c) ustanovení Vyhlášky Ministerstva pôdohospodárstva a rozvoja vidieka Slovenskej republiky č. 285/2017 Z. z. o identifikácii a registrácii včelstiev a
d) ustanovení tohto VZN.

§ 3
Základné pojmy

Pre účely tohto VZN sa rozumie:
a) vlastníkom včelstva fyzická osoba, fyzická osoba – podnikateľ alebo právnická osoba, ktorá vlastní najmenej jedno včelstvo,
b) chovateľom včiel fyzická osoba fyzická osoba – podnikateľ alebo právnická osoba, ktorá – aj keď len prechodne – chová včely,
c) držiteľom včelstva osoba manipulujúca s včelami (ďalej len „zodpovedná osoba“),
d) stanovišťom včelstva miesto, na ktorom sa nachádza včelstvo počas znášky alebo na ktorom zimuje,
e) kočovaním presun včelstva za znáškou rastlinného pôvodu alebo živočíšneho pôvodu na opeľovanie a produkciu medu alebo iných včelích produktov,
f) susednou nehnuteľnosťou nehnuteľnosť susediaca s umiestnením chovných objektov,
g) letáčom doštička na úli, z ktorej včely vzlietajú,
h) včelínom stavba, v ktorej sú umiestnené včelie úle,
i) včelstvom spoločenstvo včiel žijúce v jednom úli,
j) chovom včiel úkony, ktoré vykonáva vlastník, chovateľ alebo držiteľ včelstva,
k) miernym včelstvom včelstvá, v ktorých matky pochádzajú z plemenných chovov, pričom včely sa vyznačujú nízkou agresivitou, stabilitou na pláste pri prehliadkach a minimálnou tendenciou k rojivosti.

§ 4 
Obmedzenia držania a chovu včiel

1. Držať a chovať včely je povolené na celom území Obce ................., ak ods. 2 neustanovuje inak.

2. V intraviláne obce sa zakazuje chov včiel z dôvodu ochrany života a zdravia obyvateľov obce a zabezpečenia verejného poriadku na nasledovných miestach a lokalitách:
a) v bezprostrednom centre Obce ..............
b) vo vzdialenosti menšej ako 200 m:
1. od autobusových zastávok,
2. od priestorov vymedzených pre hry detí a krátkodobý každodenný oddych obyvateľov, detských a športových ihrísk,
3. od obchodných prevádzok,
4. od miest určených pre verejnosť napr. parkoviská, cintorín, kostoly a pod.
c) v areáli školského a predškolského zariadenia.

§ 5
Podmienky držania a chovu včiel

1. Na území obce môžu byť umiestnené len včelstvá, ktorých vlastník má v obci trvalý alebo prechodný pobyt alebo je vlastníkom alebo nájomcom pozemkov na území obce.

2. V intraviláne  obce  možno  umiestniť  včelín  iba  po  predchádzajúcom súhlase obce na základe žiadosti vlastníka včelína. K žiadosti je potrebné doložiť aj súhlas v zmysle § 6 ods. 4 a/alebo ods. 5 tohto VZN.

3. Chovatelia včiel sú, okrem povinností uvedených vo všeobecne záväzných právnych predpisoch uvedených v § 2 ods. 2 písm. b) a c) tohto VZN, povinní každoročne do 25. marca oznámiť obecnému úradu trvalé stanovištia včelstiev (Príloha č. 1). Chovatelia včiel ohlásia kočovné stanovištia, pričom oznámenie je potrebné urobiť aspoň 5 pracovných dní pred premiestnením a pripojiť k nemu jednoduchý situačný náčrt s označením umiestnenia stanovišťa včelstiev.

4. Pre držanie a chov včiel a umiestnenie včelstiev, situovanie výletu včelstiev je nutné dodržiavať:
a) zásady a pravidlá všeobecne záväzných právnych predpisov,
b) podmienky a pravidlá občianskeho spolunažívania a
c) povinnosti uvedené v § 6 tohto VZN
d) zásady uvedené v § 6 ods. 6 tohto VZN.

§ 6
Práva a povinnosti pri držaní a chove včiel

1. Chovať a držať včely na území obce je dovolené len tam, kde je možné dodržať diferenciáciu obytnej a hospodárskej prevádzky v zmysle všeobecne záväzných právnych predpisov (napr. Občiansky zákonník, požiarne predpisy, a pod.)

2. V intraviláne obce je povolený chov primeraného počtu včelstiev tak, aby včely neohrozovali a neobťažovali v susedstve bývajúcich obyvateľov, neobmedzovali ich užívateľské práva bývania a užívania priľahlých plôch.

3. Za primeraný počet včelstiev sa v intraviláne obce považujú dve včelie rodiny na 100 m² pozemku, na ktorom budú včelie rodiny umiestnené. V prípade rozsiahlejšej záhrady na okraji extravilánu obce je dovolené umiestniť najviac 40 včelstiev.

4. Na umiestnenie a chov včelstiev na pozemkoch na území obce, ktorých vlastníkmi sú podieloví spoluvlastníci, je potrebný písomný súhlas známych podielových spoluvlastníkov (nájomcov, užívateľov) pozemkov  (Príloha č. 2).

5. Umiestnenie viac ako 10 včelích rodín v intraviláne obce je možné len na základe písomného súhlasu vlastníkov (nájomcov, užívateľov) susedných nehnuteľností (Príloha č. 3).

6. Pri chove včiel je povinnosť dodržiavať nasledovné zásady:
a) vhodne umiestňovať stanovištia, pričom je potrebné zvažovať bezpečnosť okolia tak, aby nedochádzalo ku škodám na zdraví, na majetku, na prírode a životnom prostredí,
b) písomne oznámiť vlastníkom (nájomcom, užívateľom) susedných nehnuteľností úmysel chovať včely v blízkosti ich pozemku,
c) včelstvá umiestňovať tak, aby letáče smerovali na pozemok chovateľa a mimo susedné pozemky,
d) zabezpečiť, aby nízky let včiel neohrozoval susedov, a to vybudovaním bariéry vysokej najmenej 2,5 m na rozhraní pozemkov v prevládajúcom smere letu včiel za pastvou tak, aby včely nalietavali ponad ňu, a to vo forme drevenej alebo plechovej bariéry, prípadne živého plotu z rýchlo a husto rastúcich krov, či tují,
e) zabezpečiť, aby vzdialenosť stanovištia od verejných ciest bola najmenej 30 m a od hranice susedného pozemku najmenej 3 m,
f) zabezpečiť napájadlá pri vlastnom včelíne,
g) pri obhospodarovaní včelstiev sa vyvarovať neprimeraných zásahov (pracovať kľudne, aby včely neboli zbytočne podráždené),
h) pokiaľ je to možné, chovať mierne včelstvá,
i) označiť stanovištia včelstiev tabuľkou upozorňujúcou, že v blízkosti sú umiestnené včelstvá s uvedením kontaktných údajov včelára.
§ 7
Ochrana včelstiev a
technické podmienky užívania poľnohospodárskej pôdy

1. Vzhľadom na význam včelstiev pre prírodu a spoločnosť, je každý povinný dodržiavať nasledovné pravidlá na území Obce ................:
a) zakazuje sa poškodzovať objekty na chov včiel a spôsobovať úmyselne úhyn včelstiev,
b) aplikácia chemických ochranných látok (ďalej len „postrek“) je prípustná iba za dodržania podmienok uvedených v ods. 2 až 4.

2. V prípade, že sa na území Obce .............. chovajú včely v zmysle všeobecne záväzných právnych predpisov a tohto VZN, platí všeobecný zákaz postrekov, ak v ods. 3 nie je uvedené inak.

3. Vlastník (nájomca, užívateľ) poľnohospodárskej pôdy je povinný pred použitím postrekov na nekvitnúce plochy, ktorá je jedovatá aj pre včely, písomne oznámiť na obecný úrad: 
· termín (deň a hodina) použitia postreku a
· druh použitého postreku.

4. Zakazuje sa vykonávať postreky (látkami jedovatými pre včely) rastlín, krovín a drevín v čase ich kvitnutia a intenzívneho letu včiel. Postreky je nutné vykonávať mimo intenzívneho letu včiel v čase od 16.00 hod. Právnické osoby a fyzické osoby podnikatelia v poľnohospodárstve sú povinní najmenej 24 hodín pred aplikáciou postreku upozorniť včelárov na postrek rastlín a písomne oznámiť túto skutočnosť na obecnom úrade postupom podľa ods. 3.

§ 8
Kontrola a sankcie

1. Kontrolu plnenia podmienok na držanie a chov včiel uvedených vo všeobecne záväzných právnych predpisoch vykonávajú orgány štátnej správy uvedené v týchto všeobecne záväzných právnych predpisoch.

2. Kontrolu dodržiavania tohto VZN vykonávajú:
a) orgány obce (starosta obce, poslanci obecného zastupiteľstva, hlavný kontrolór obce)
b) poverení zamestnanci obecného úradu.

3. Porušenie ustanovení tohto VZN je priestupkom podľa § 46 zákona č. 372/1990 Zb. o priestupkoch, za ktorý môže obec uložiť pokutu do 33 EUR. Priestupková zodpovednosť za priestupky podľa osobitných predpisov nie je týmto dotknutá. Pri prejednávaní priestupku sa primerane použijú ustanovenia zákona č. 372/1990 Zb. o priestupkoch.

4. Právnickej osobe a fyzickej osobe – podnikateľovi, ktorá poruší ustanovenia tohto VZN môže obec uložiť pokutu do výšky 6 600 EUR. 

5. Konanie o uložení pokuty podľa ods. 4 možno začať do 3 mesiacov odo dňa, kedy sa obec dozvedela o tom, kto sa porušenia dopustil, najneskôr však do dvoch rokov od do dňa, keď došlo ku konaniu zakladajúcemu právo na uloženie pokuty.

6. Pokuty uložené podľa ods. 3 a 4 sú príjmom obce.

7. Z dôvodu porušovania povinností vyplývajúcich z tohto VZN môže obec podať podnet príslušnej Regionálnej veterinárnej a potravinovej správe na obmedzenie, zakázanie alebo vykonanie likvidácie chovu včiel v určenom termíne na náklady chovateľa, majiteľa, resp. držiteľa.

§ 9
Záverečné ustanovenia
1. Pokiaľ v tomto VZN nie je uvedené inak, použijú sa ustanovenia všeobecne záväzných právnych predpisov uvedených v § 2 ods. 2 písm. b) a c) tohto VZN.

2. Na tomto VZN Obce ....................... sa uznieslo Obecné zastupiteľstvo uznesením č. ..................... dňa ............... 2026.

3. Toto VZN obce bolo vyvesené na úradnej tabuli obce dňa .................2026 a zvesené dňa .............. 2026.

4. Neoddeliteľnou účasťou tohto VZN sú nasledovné prílohy:
Príloha č. 1: Oznámenie o stanovištiach včelstiev – vzor 
Príloha č. 2: Písomný súhlas známych podielových spoluvlastníkov (nájomcov, užívateľov) 
  pozemkov – vzor
Príloha č. 3: Písomný súhlas vlastníkov (nájomcov, užívateľov) susedných nehnuteľností – 
  vzor 

5. Zmeny a doplnky tohto VZN schvaľuje Obecné zastupiteľstvo v .......................

6. Toto VZN nadobúda účinnosť dňom .....................




	
	
	..............................
starosta obce










Príloha č. 1 k VZN č. .../2026 o podmienkach držania a chovu včiel na území Obce ..............


Obec ......................., sídlo .....................


O Z N Á M E N I E
o dočasnom/trvalom stanovisku včelstiev


Meno a priezvisko chovateľa: ............................................................................................. Adresa trvalého pobytu: ......................................................................................................
Tel. číslo: .............................................................................................................................

Oznamujem, že svoje včelstvá v počte ................................................ mám umiestnené na území Obce ......................................................... na stanovisku/parcele........................ ........................................................................................................... k.ú. ..........................

V ..........................., dňa...........................




	dátum
	
	podpis ohlasovateľa




	




Potvrdenie prijatia Obecným úradom v .......................... pod č. OZNÁMENIA: 






	dátum
	
	podpis zamestnanca obecného úradu a
odtlačok úradnej pečiatky







Príloha č. 2 k VZN č. .../2026 o podmienkach držania a chovu včiel na území Obce ..............

Súhlas 
v zmysle § 6 ods. 4 VZN č. ..../2026

Ako podielový spoluvlastník pozemku/ov 
udeľujem týmto súhlas
na umiestnenie a chov včelstiev na parcelách uvedených v Oznámení o dočasnom/trvalom stanovisku včelstiev č........... zo dňa ..............

	
Meno a priezvisko podielového spoluvlastníka
	Register parciel (C, E)
	
parcelné číslo
	
dátum
	
podpis

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	




Príloha č. 3 k VZN č. .../2026 o podmienkach držania a chovu včiel na území Obce ..............

Súhlas 
v zmysle § 6 ods. 5 VZN č. ..../2026

Ako vlastník susediaceho pozemku
udeľujem týmto súhlas
na umiestnenie a chov včelstiev na parcelách uvedených v Oznámení o dočasnom/trvalom stanovisku včelstiev č........... zo dňa ..............

	
Meno a priezvisko vlastníka susediaceho pozemku
	Register parciel (C, E)
	
parcelné číslo
	
dátum
	
podpis

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	
	
	



